open-index/open-wikipedia-markdown huggingface dataset:
Վալենտինա Կոզլովսկայա

**Վալենտինա Յակովլևնա Կոզլովսկայա** (, ), խորհրդային և ռուս շախմատիստուհի, կանանց գրոսմայստեր (1976):

## Կենսագրություն
ձախից|մինի|225x225փքս|1996 թվական
Վալենտինա Կոզլովսկայան ծնվել է 1938 թվականի ապրիլի 18-ին՝ Եսենտուկի քաղաքում։ Պատերազմից հետո սկսել է զբաղվել շախմատով։ Չնայած հաճախակի հիվանդություններին՝ դպրոցն ավարտել է արծաթե մեդալով։ Դեռ դպրոցական տարիներին հաղթել է տեղական մրցաշարերում և մասնակցել ԽՍՀՄ տարբեր քաղաքներում անցկացվող մրցումներին։ Ավարտել է Պյատիգորսկի դեղագործական ինստիտուտը։

Մասնակցել է ԽՍՀՄ 15 առաջնություններին (1960֊1982)։ Լավագույն արդյունքները՝

* 1965 թվական՝ 1-ին տեղ,
* 1972 թվական՝ 2–4-րդ տեղեր,
* 1974 թվական՝ 3-րդ տեղ,
* 1963 թվական՝ 3֊4-րդ տեղեր,
* 1966 և 1973 թվական՝ 4-րդ տեղ,
* 1982 թվական՝ 4֊7-րդ տեղեր։

1976 և 1979 թվականներին դարձել է ՌՍՖՍՀ-ի չեմպիոնուհի, ԽՍՀՄ հավաքականի կազմում 1966 թվականին դարձել է Օլիմպիադայի հաղթող։ 1960-ականների վերջից մասնակցել է աշխարհի առաջնության մրցումներին.

* Կանանց հավակնորդների մրցաշար՝ [Սուբոտիցա]] (1967), 2-3-րդ տեղեր (Տ. Զատուլովսկայայի հետ)։
* Միջզոնալ մրցաշարեր՝ Օհրիդ (1971) 6-րդ տեղ, Մենորկա կղզի (1973) 1-ին տեղ, Թբիլիսի (1976) 2֊3-րդ տեղ (Մ. Չիբուրդանիձեի հետ), Ռիո դե Ժանեյրո (1979), 6֊7-րդ տեղեր։
* Միջազգային մրցաշարերի հաղթող՝ Բրյանսկ (1965), Բուդապեշտ (1966 և 1980), Սարվաշ (1970), Իրկուտսկ (1971), Վորոնեժ (1973), Լիպեցկ (1974), Չերեպովեց (1975), Բելգրադ (1975), Գալլե (1976), Նովոռոսիյսկ (1977)։

Եղել է ակտիվ դիրքային ոճով խաղացող՝ վերջնախաղի վարման բարձր տեխնիկայով։ Վալենտինա Կոզլովսկայան 1976 թվականին դարձել է կանանց գրոսմայստեր կոչում ստացած առաջին կանանցից մեկը։

Ամուսինը եղել է շախմատիստ և մարզիչ Իգոր Բոնդարևսկին։ Ամուսնությունից ծնվել է դուստր՝ Օլգան։

Վալենտինա Կոզլովսկայան մահացել է 2025 թվականի դեկտեմբերի 22-ին։

## Վարկանիշի փոփոխություն

## Ծանոթագրություններ

## Արտաքին հղումներ
* Личная карточка Валентины Козловской на сайте OlimpBase.com

 
Կատեգորիա:Շախմատային օլիմպիադաների մասնակիցներ
Կատեգորիա:Շախմատի կանանց գրոսմայստերներ
Կատեգորիա:Ռուս շախմատիստներ
Arabian Center

**Arabian Center** (), առևտրի կենտրոն Արաբական Միացյալ Էմիրությունների Դուբայ քաղաքի Միրդիֆ թաղամասի մոտ՝ Ալ Միզհարում։ Գտնվում է Խավանիջի ավտոմայրուղու վրա։ Առևտրի կենտրոնը բացվել է 2009 թվականի մարտի 1-ին ու շահագործվում է Al-Futtaim Malls-ի կողմից։

Ընդհանուր տարածքը կազմում է շուրջ 80 000 քառակուսի մետր։ Երկհարկանի առևտրի կենտրոնում գործում է 175 խանութ։ Այն կառուցված է արաբական ոճով։ Խանութներից զատ գործում են նաև դեղատներ, ռեստորաններ, բանկերի մասնաճյուղեր, բուժկենտրոն և կինոթատրոն։ Առևտրի կենտրոնն ունի 1500 մեքենայի համար նախատեսված կայանատեղի։ 

2013 թվականի նոյեմբերի 25-ին Arabian Center առևտրի կենտրոնը ICSC Global Awards մրցանակաբաշխության ժամանակ Միջին Արևելքի և Հյուսիսային Աֆրիկայի առևտրի կենտրոնների մրցանակային անվանակարգում ստացավ արծաթե մրցանակ։

## Ծանոթագրություններ

## Արտաքին հղումներ
* 

Կատեգորիա:Դուբայի շենքեր և կառույցներ
Կատեգորիա:Առևտրի կենտրոններ
Կատեգորիա:Դուբայի առևտրի կենտրոններ
Մարինա Դենիկինա

**Մարինա Անտոնի Դենիկինա** (, , փետրվարի 20, 1919, Եկատերինոդար, Ռուսաստանի Հարավ - նոյեմբերի 16, 2005, Վերսալ, Ֆրանսիա) ֆրանսիացի լրագրող, պատմաբան, գեներալ Անտոն Դենիկինի և Քսենիա Դենիկինայի դուստրը։ Նա իր ընտանիքի հետ լքել է Ռուսաստանը 1920 թ., երբ դեռ երեխա էր: Ընտանիքը ապրել է Ֆրանսիայում 1926 թ.-ից։

## Կենսագրություն
[ձախից|մինի|200x200փքս|Մարինան հոր հետ 1933 թ. [Սևր|Սևրում՝ Փարիզի արվարձաններից մեկում, իրենց տան շեմին]]
Գեներալ Անտոն Դենիկինը երազում էր «որդի Վանկայի» մասին, բայց նրա կինը՝ Քսենիան, 1919 թ. փետրվարին աղջիկ ծնեց։ Սկզբում Քսենիա Դենիկինան ցանկանում էր դստերը անվանել Արիադնա, իսկ Դենիկինը ցանկանում էր անվանել Մարիա։ Նրանք կանգ առան Մարինա փոխզիջումային անվան վրա։ Երբ դուստրը 4 տարեկան էր, հայրը կնոջից գաղտնի սովորեցրեց Մարինային կարդալ, գրել և հաշվել մինչև հարյուր, և այդպիսով «կնոջը նվեր արեց, քանի որ մյուսի համար պարզապես փող չկար»։ Դենիկինն արտագաղթի մեջ մանկական գրքեր չուներ, և նա դստերը ռուսերեն էր սովորեցնում ըստ Լերմոնտովի՝ ունենալով նրա ստեղծագործությունների ամբողջական հավաքածու:

Ամուսնալուծվել է առաջին ամուսնուց: Երկրորդ անգամ ամուսնացել է ֆրանսիացի պատմաբան Ժան-Ֆրանսուա Կիապի հետ։

Երկար տարիներ Մարինան աշխատել է հեռուստատեսությամբ, գրել է գրքեր, ավելի շատ ռուսական պատմության մասին Մարինա Գրեյ կեղծանունով: Աշխատելով հեռուստատեսությունում, նա հաղորդումներ է վարել Ժերար Ֆիլիպի, Պաբլո Պիկասոյի, Մարկ Շագալի, Սալվադոր Դալիի, Էդիթ Պիաֆի, Ֆրանսուազա Սագանի հետ:

Այն բանից հետո, երբ Ժորժ Պոմպիդուն Շառլ դը Գոլի փոխարեն դարձավ Ֆրանսիայի նախագահ, նա ասաց, որ այլևս չի ցանկանում տեսնել Մարինա Գրեյին հեռուստատեսությունում, և այդ քաղաքական պատճառներով նա հեռացավ հեռուստալրագրությունից:

2005 թ. նա համաձայնեց իր հոր՝ Անտոն Իվանի Դենիկինի (մահացել է 1947 թ., թաղված է ԱՄՆ-ում) և մոր՝ Քսենիա Վասիլիի Դենիկինայի (մահացել է 1973 թ., թաղված է Ֆրանսիայում) աճյունները տեղափոխել դեպի հայրենիք՝ Ռուսաստան։

Մարինա Դենիկինան Ռուսաստանի նախագահ Վլադիմիր Պուտինին նվիրել է իր հոր խաղաքարը:

Մահացել է 2005 թ. նոյեմբերի 16-ին Դենիկինների վերահուղարկավորումից մեկ ամիս անց։ Նա ուներ որդի՝ Միշել Բուդեն և մի քանի թոռնուհիներ։

## Մ. Ա. Դենիկինայի գրքերը
* «Իմ հայրը գեներալ Դենիկինն է»
* «Ռոմանովների սպանության հետաքննություն»
* «Գեներալը մահանում է կեսգիշերին»
* «Ռասպուտին» և ուրիշներ։

## Նշումներ

Կատեգորիա:1919 ծնունդներ
Կատեգորիա:2005 մահեր
Կատեգորիա:Անձինք այբբենական կարգով
Կատեգորիա:Գիտնականներ այբբենական կարգով
Կատեգորիա:Լրագրողներ այբբենական կարգով
Կատեգորիա:Կրասնոդար քաղաքում ծնվածներ
Կատեգորիա:Նոյեմբերի 16 մահեր
Կատեգորիա:Փետրվարի 20 ծնունդներ
Կատեգորիա:Ֆրանսիացի պատմաբաններ
Պիո Մարմայ

**Պիո Մարմայ** (, ), ֆրանսիացի դերասան։ Նա 2008 թվականից ի վեր նկարահանվել է քսանից ավելի ֆիլմերում։

## Կենսագրություն
Ծնվել է 1984 թվականի հուլիսի 13-ին Ստրասբուրգ քաղաքում՝ արվեստագետների ընտանիքում: Նրա մայրը Ստրասբուրգի օպերային թատրոնի նախկին հագուստի դիզայներ է, իսկ հայրը՝ բեմանկարիչ։

Սովորել է Անտոնիո Ֆավայի կոմեդիա դելլ’արտեի դպրոցում () (Ռեջո նել Էմիլիա), այնուհետև ավարտել է «Les Enfants Terribles» թատերական դպրոցը, Կրետեյի կոնսերվատորիան և Բարձրագույն դրամատիկական արվեստի դպրոցը՝ Սենտ Էտիենի Ազգային դրամատիկական կենտրոնը ():

Պիո Մարմայի դերասանական դեբյուտը տեղի է ունեցել 2008 թվականին՝ «Դիդեն» ֆիլմի նկարահանումների ժամանակ, որտեղ նա մարմնավորել է երիտասարդ Ժերեմիի ոչ մեծ դերը։ Նույն թվականին նա խաղացել է Ալբեր Դյուվալի դերը Ռեմի Բեզանսոնի «Մնացած կյանքի առաջին օրը» ֆիլմում, որի համար առաջադրվել է Ֆրանսիայի ազգային կինոմրցանակ «Սեզար»–ի «ամենախոստումնալից դերասան» անվանակարգում։

2011 թվականին նա երկրորդ անգամ առաջադրվել է «Սեզար» մրցանակի՝ «ամենախոստումնալից դերասան» անվանակարգում՝ ռեժիսոր Իզաբել Շայկայի «Սեր և թարմ ջուր» ֆիլմում, Բենի դերի համար։

2019 թվականին առաջադրվել է «Սեզար» մրցանակի «լավագույն դերասան» անվանակարգում՝ Պիեռ Սալվադորիի «Օրենքի նուրբ ձեռքը» ֆիլմում Անտուան Պարենայի դերի համար։

Կինոյից և հեռուստատեսությունից բացի, Պիո Մարմայը հանդես է գալիս նաև թատերական բեմում։

## Ընտրված ֆիլմագրություն

## Ծանոթագրություններ

## Արտաքին հղումներ

* 

Կատեգորիա:Ֆրանսիացի դերասաններ
Կատեգորիա:Ֆրանսիացի կինոդերասաններ
Կատեգորիա:Հեռուստատեսային դերասաններ
Կատեգորիա:Թատրոնի ֆրանսիացի դերասաններ
Սուրբ Գրիգոր Լուսավորիչ վանք (Հռոմ)

**Սուրբ Գրիգոր Լուսավորիչ վանք**, Հռոմում գոյություն ունեցած Հայ կաթողիկե եկեղեցու վանական կենտրոն, որը պատկանել է Անտոնյան միաբանությանը (հետագայում՝ Մխիթարյան միաբանություն)։ Այն հանդիսացել է միաբանության չորս վանքերից մեկը և գործել է որպես հայ կաթոլիկ հոգևորականության կրոնական օջախ։ Վանքն այժմ գոյություն չունի, իսկ նրա գոյության մասին հայտնի է միայն գրավոր աղբյուրներից։

## Պատմություն
ձախից|մինի|Սուրբ Գրիգոր Լուսավորիչ վանքի տեղում 1941 թվականին կառուցված Ավգուստինյան Սանտա Մոնիկա մատուռը։
Վանքը հիմնադրվել է այն ժամանակաշրջանում, երբ հայ կաթոլիկ հոգևորականությունը ձգտում էր հաստատել կայուն և կազմակերպված ներկայություն Կաթոլիկ եկեղեցու կենտրոնում՝ Հռոմում։ Սուրբ Գրիգոր Լուսավորիչ վանքը գործել է որպես Անտոնյան միաբանության կառույցներից մեկը և կապված է միաբանության գործունեության վաղ շրջանի հետ։ Ըստ իտալական «Տրեկկանի» հանրագիտարանի՝ Անտոնյան միաբանությունը պաշտոնապես հաստատվել է Հռոմի պապ Կղեմես XIII-ի կողմից՝ 1753 թվականին։ Հաստատումից հետո միաբանությունը Հռոմի պապից ստացել է Չեզի պալատը () Հռոմում, որը գտնվում էր Վատիկանից ընդամենը մի քանի քայլ հեռավորության վրա։ 1761 թվականին Անտոնյան միաբանության նովիցիատը տեղափոխվել է այնտեղ, իսկ 1834 թվականին, նաև՝ միաբանության ուսանողությունը։ Մինչև 1864 թվականը անտոնյանները զգալի ծառայություններ են մատուցել Հռոմի կաթոլիկ եկեղեցուն, մասնավորապես՝ հայ ժողովրդի շրջանում, հանդես գալով որպես հոգևոր սպասավորներ, քարոզիչներ և միջնորդներ հայ և կաթոլիկ աշխարհների միջև։ Մեկ այլ աղբյուր ոչ միայն հաստատում է, որ Հռոմի Անտոնյան վանքը «Չեզի» կոչված պալատն էր, այլ նաև ճշգրտում է նրա տեղադրությունը, և այն համարում իտալական Օգոստինյան միաբանության մայրավանքը ():

Ըստ Մանուել վարդապետ Փոլատյանի՝ վանքը հիմնադրվել է 1762 թվականին, անտոնյան միաբան հայր Գրիգոր Ներսիսյանի (Նիփոթ) կողմից։ Հինգ տարի հետո՝ 1767 թվականին վանքը դարձել է վանական կանոնավոր կառույց, քանի որ այնտեղ սկսել էին ապրել ուխտավորներ և նորընծա հոգևորականներ։ Վարդապետը հայտնում է, որ վանքը չի պահպանվել ու «որուն  հետքն անգամ չկայ ներկայիս»։

1851-1858 թվականներին այս վանքում է սովորել՝ հայ նշանավոր հոգևորական գործիչ, հայագետ և պատմաբան, Կ․ Պոլսի Հայոց պատրիարք Մաղաքիա Օրմանյանը։

## Ծանոթագրություններ

Կատեգորիա:Հայկական կորուսյալ վանքեր և եկեղեցիներ
Կատեգորիա:18-րդ դարի հայկական վանքեր և եկեղեցիներ
Կատեգորիա:Իտալահայ կաթողիկե վանքեր և եկեղեցիներ
Կատեգորիա:Հռոմի եկեղեցիներ և բազիլիկներ
Մարտինոս Պէքանեան, Անալօճիա (4)

**Մարտինոս Պէքանեան, Անալօճիա** (4), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4 թվի տակ։ Ձեռագիրը գրվել է 18-րդ դարում։ Գրված է թղթի վրա, որն ունի 21,7X15,7 չափս։ Ձեռագիրը կազմված է 106 թերթից։ Գրված է միասյուն, նոտրգրով։ Կազմը՝ լաթապատ ստվարաթուղթ։

## Ծանոթագրություններ

4
Սոլարիս (այլ կիրառումներ)

**Սոլարիս**, կարող է վերաբերել՝
* Սոլարիս - 1961 թվականին լեհ գրող Ստանիսլավ Լեմի գրած գիտաֆանտաստիկ վեպ,
* Սոլարիս - Յունիքսի վրա հիմնված օպերացիոն համակարգ, որը ներդրվել է Sun Microsystems–ի (այժմ Օրաքլին պատկանող) կողմից 1992 թվականին և հանդիսանում է SunOS-ի իրավահաջորդ։
Ջուջելերիմ

«**Ջուջելերիմ**» (), ադրբեջաներեն մանկական երգ, որը գրվել է 1949 թվականին։ Անվանումը թարգմանվում է որպես «Ճուտիկներ», բառացի՝ «Իմ ճուտիկներ»։ Կոմպոզիտորը Ղամբար Հուսեյնլին է, իսկ խոսքերի հեղինակը՝ Թոֆիք Մութալիբովը։ Երգի առաջին կատարողը եղել է Արիֆ Կազիևը, որն այն կատարել է Բաքվի Պիոներ պալատի անսամբլի կազմում։ Վերջինս ստացել էր «Ջուջելերիմ» անվանումը։ 

Երգը մայր հավի մասին է, որը լավ խնամք է տանում իր փոքր ճտերի նկատմամբ՝ համոզվելով, որ նրանք ունեն բավարար սնունդ և ջուր։ 

Խորհրդային այս հանրապետության սահմաններից դուրս լայն ճանաչում է ձեռքբերել 1959 թվականից հետո, երբ Մոսկվայում ադրբեջանական արվեստի տասնօրյակի ժամանակ այն կատարեց Սուղրա Բաղիրզադեն (դարձյալ «Ջուջելերիմ» անսամբլի կազմում)։ Նրա կատարմամբ այս երգը (Ադրբեջանի պետական սիմֆոնիկ նվագախմբի նվագակցությամբ) ներառվել է «Աշխարհի լավագույն մանկական ձայներ» ձայնապնակում ու կիրառվել «Դե, սպասիր» մուլտֆիլմի 6-րդ սերիայում։ Ավելի ուշ, կատարվել է նաև ռուսերենով («Իմ ճուտիկներ», թարգմանությունը՝ Ռ. Ա. Ռադովիլսկու), անգլերենով, գերմաներենով, ճապոներենով, բուլղարերենով, թուրքերենով, լեհերենով, սերբախորվաթերենով և ռումիներենով։

## Կատարողներ
* Սուղրա Բաղիրզադե
* Համամիութենական ռադիոյի և կենտրոնական հեռուստատեսության մանկական մեծ երգչախումբ
* «Ակորդ» վոկալային քառյակ 

* Լեյլա և «Դայիրման» խումբ - ռեփ ռեմիքս տարբերակ
* Անաստասիա Վոլոչկովա (2009)
* Գյունեշ
* «Կախարդական միկրոֆոն» մանկական երաժշտական կենտրոն
* Դայանա
* Կրամբամբուլյա խումբն իր «Ռադիո Կրամբամբուլյա 0,33 FM» ալբոմում երգը կատարել է ադրբեջաներեն և ռուսերեն լեզուներով, մենակատար Գյունեշ Աբասովա
* Այգյուն Քյազիմովա
* Էլմիրա Ռահիմովա
* Պիլար Մոնտենեգրո

## Երգի խոսքեր

## Կիրառումը ֆիլմերում
* «Դե, սպասիր» մուլտֆիլմի 6-րդ սերիա (1973),
* «Ջուջելերիմ» մուլտֆիլմ (1975, ռեժիսոր Ա. Ախունդով),
* «Հոգիների միջնորդներ․ Աղվեսների խնամախոսներ» մուլտֆիլմի 65-րդ սերիա (2016/2017)

## Ծանոթագրություններ

## Արտաքին հղումներ
* Article on "Azərbaycan" Qəzeti
* Documentary video from Azerbaijan Public Television
* Jujalarim in No pogodi!
* Песня отмечает юбилей
* Песня в исполнении Сугры Багирзаде и детского ансамбля (Москва, 1959)
* «История одной песни», часть 1
* «История одной песни», часть 2

Կատեգորիա:Ադրբեջանական երաժշտություն
Կատեգորիա:Ադրբեջանական երգեր
Կատեգորիա:Ադրբեջաներեն երգեր
Կատեգորիա:Ադրբեջանի երաժշտություն
Կատեգորիա:Մանկական երգեր
Բանանի կետչուպ

**Բանանի կետչուպ**, արտահանման շուկաներում հայտնի է նաև որպես **բանանի սոուս**, ֆիլիպինյան մրգային կետչուպ, որը պատրաստվում է բանանից, շաքարից, քացախից և համեմունքներից։ Նրա բնական գույնը դարչնագույն-դեղին է, բայց սոուսին հաճախ կարմիր երանգ են տալիս՝ լոլիկի կետչուպին նմանեցնելու համար: Բանանի կետչուպն առաջին անգամ արտադրվել է Ֆիլիպիններում Երկրորդ համաշխարհային պատերազմի տարիներին՝ պատերազմական ժամանակ լոլիկի պակասի և բանանի համեմատաբար բարձր արտադրության պատճառով։

## Բաղադրություն
Բանանի կետչուպը պարունակում է ջուր, բանան, քացախ, շաքար, աղ, համեմունքներ (օգտագործվում են սոխ, սխտոր, սև պղպեղ և չիլի պղպեղ) և սննդային ներկանյութեր: Արտադրության մեջ կարող են օգտագործվել նաև խտացուցիչներ, քաղցրացուցիչներ, բուրումնավետիչներ և տարբեր խոտաբույսեր ու համեմունքներ:

## Կիրառում
Բանանի կետչուպը լայնորեն կիրառվում է ֆիլիպինյան խոհանոցում. այն օգտագործվում է ֆիլիպինյան սպագետի, օմլետ, հոթ-դոգ, համբուրգեր պատրաստելու համար, մատուցվում է կարտոֆիլի ֆրիի, ձկան, տապակած հավի և խոզի մսի, ինչպես նաև այլ ուտեստների հետ:

## Պատմություն
Սոուսի ստեղծումը վերագրվում է սննդի ֆիլիպինցի տեխնոլոգ Մարիա Օրոսային (1892–1945)։

1942 թվականին այն առաջին անգամ զանգվածային առևտրային արտադրության մեջ է մտցրել Մագդալո Վ. Ֆրանսիսկո Ավագը, որը հիմնադրել է *Mafran* ապրանքանիշը (իր անվան և ազգանվան համադրությամբ): Ֆրանսիսկոն Տիրսո Տ. Ռեյեսից ստացել է ներդրումներ՝ իր բիզնեսն ընդլայնելու համար, իսկ 1969 թվականին հիմնադրել է *Universal Food Corporation*-ը, որն այժմ ապրանքանիշ է *NutriAsia*-ի կազմում:

## Ծանոթագրություններ

Կատեգորիա:Սոուսներ
Կատեգորիա:Ֆիլիպինական խոհանոց
Iconic Tower

**Iconic Tower** (), բազմաֆունկցիոնալ գերբարձր երկնաքեր, որը գտնվում է Եգիպտոսի նոր մայրաքաղաքում: Դրա ընդհանուր բարձրությունը գրեթե 400 մետր է, ինչը այն դարձնում է Աֆրիկայի ամենաբարձր շենքը և ամենաբարձր կառույցը: Շենքն ունի 77 հարկ, որոնց մեծ մասը նախատեսված է գրասենյակների համար: Iconic Tower-ը նոր մայրաքաղաքի կենտրոնական գործարար թաղամասի շրջանակներում կառուցվող 20 աշտարակներից մեկն է։ Աշտարակի ընդհանուր մակերեսը ավելի քան 241․000 քառակուսի մետր է։

## Շինարարություն
Iconic Tower-ի շինարարությունը պաշտոնապես սկսվել է 2018 թվականի մայիսին: Եգիպտոսի վարչապետ Մուստաֆա Մադբուլին այցելել է շինհրապարակ՝ 2019 թվականին հիմնարկեքի արարողությանը մասնակցելու համար: Նախագծի գլխավոր կապալառուն չինական «China State Construction Engineering Corporation» շինարարական ընկերությունն է:

«Iconic Tower» նախագծի ճարտարապետը «Dar al-Handasah Shair & Partners» ընկերությունն է: Եգիպտոսի բնակարանային շինարարության նախարարության մշակած նոր Կահիրեի զարգացման նախագծի ընդհանուր պլանը Iconic Tower-ը շրջապատող համալիրում ներառում է 20 բարձրահարկ շենք:

Երկնաքերի դիզայնը ոգեշնչված է փարավոնների կոթողի ձևից, իսկ ապակե ճակատը նման է շուտի թագին, որը եգիպտական Ամոն աստծո հատկանիշ է։

2021 թվականի հուլիսին աշտարակի վրա բետոնային բոլոր աշխատանքներն ավարտվել էին։ 2021 թվականի օգոստոսի 24-ին այն հասել է 394 մետր բարձրության՝ դառնալով Աֆրիկայի ամենաբարձր կառույցը:

Iconic Tower աշտարակի կառուցումն ավարտվել է 2024 թվականին, և այն պաշտոնապես դարձել է Աֆրիկայի ամենաբարձր շենքը՝ գերազանցելով Ալժիրի Ջամաա էլ-Ջազաիր մզկիթի մինարեն:

## Ծանոթագրություններ

Կատեգորիա:2024 կառուցումն ավարտված շենքեր և կառույցներ
Կատեգորիա:Եգիպտոսի շենքեր և կառույցներ
Իվանո Բալիչ

**Բալիչ Իվանո** (),Խորվաթացի հանդբոլիստ (նախկինում բասկետբոլիստ), ով խաղացել է փլեյմեյքերի դիրքում։ Խորվաթիայի հավաքականի կազմում՝ 2004 թվականի Օլիմպիական խաղերի չեմպիոն է և 2003 թվականի աշխարհի չեմպիոն։ Հանդբոլի միջազգային ֆեդերացիայի վարկածով (www.ihf.info կայքի 11000 այցելուների հարցման արդյունքներով)՝ պատմության մեծագույն հանդբոլիստ, Միջազգային մրցաշարերում IIHF-ի հովանու ներքո անցկացվող ամենաարժեքավոր խաղացողի մրցանակի հնգակի դափնեկիր: Խորվաթիայի ազգային հավաքականի դրոշակակիր, 2008 թվականի Պեկինի ամառային Օլիմպիական խաղերի բացման արարողության շքերթում։ Իր փայլուն ելույթների շնորհիվ ստացել է «հանդբոլի Ջորդան», «հանդբոլի Մոցարտ» և «հանդբոլի Ռոնալդինյո» մականունները:

## Կարիերա
### Ակումբային
ձախից|մինի|419x419px|Բալիչը 2010 թվականի Եվրոպայի առաջնությունում
Իվանոն նախկինում խաղացել է պրոֆեսիոնալ բասկետբոլ և որոշ ժամանակ խաղացել է «Սպլիտ» բասկետբոլային ակումբում։ Հանդբոլ տեղափոխվելուց հետո շարունակել է խաղալ «Սպլիտ» ակումբում։ 2001 թվականին տեղափոխվել է «Մետկովիչ» ակումբ:

2004 թվականին տեղափոխվել է Իսպանիա՝ Սան Անտոնիոյի «Պորտլենդ» ակումբ։

2008 թվականին վերադարձել է Խորվաթիա՝ «Զագրեբ» ակումբ:

2012 թվականի ամառվանից հանդես է եկել Մադրիդի «Ատլետիկոյում»։

2013 թվականին Իվանո Բալիչը տեղափոխվում է գերմանական «Վետցլար» ակումբ, որտեղ անցկացնում է 2 մրցաշրջան, որից հետո հայտարարում է խաղային կարիերան ավարտելու մասին։

### Հավաքականում
Խորվաթիայի հավաքականի կազմում Բալիչը հաղթել է 2004 թվականի Աթենքի Օլիմպիական խաղերում, 2003 թվականի աշխարհի առաջնությունում Պորտուգալիայում և 2001 թվականի Միջերկրածովյան խաղերում Թունիսում: Իվանոն ունի 2012 թվականի Լոնդոնի Օլիմպիական խաղերի բրոնզե մեդալ, 2005 թվականի Թունիսի և 2009 թվականի Խորվաթիայի աշխարհի առաջնությունների արծաթե մեդալներ, 2008 և 2010 թվականների Եվրոպայի առաջնությունների երկու արծաթե մեդալ և 2012 թվականի բրոնզե մեդալ Սերբիայում։ 2003 և 2006 թվականներին ճանաչվել է տարվա լավագույն հանդբոլիստ՝ 2003 թվականի աշխարհի առաջնությունում և 2006 թվականի Եվրոպայի առաջնությունում ունեցած ելույթների շնորհիվ: 2008 թվականի Եվրոպայի առաջնությունում դարձել է լավագույն ռմբարկուն՝ 44 գոլով և ընդգրկվեց մրցաշարի խորհրդանշական հավաքականում։

### Մարզչական
2015 թվականից աշխատում է Խորվաթիայի հավաքականի մարզչական շտաբում։

## Վիճակագրություն

## Ծանոթագրություններ

## Արտաքին հղումներ
* 

Կատեգորիա:2004 թվականի Ամառային օլիմպիական խաղերի չեմպիոններ
Կատեգորիա:2012 թվականի Ամառային օլիմպիական խաղերի բրոնզե մեդալակիրներ
Կատեգորիա:2012 թվականի Ամառային օլիմպիական խաղերի մեդալակիրներ
Կատեգորիա:Անավարտ հոդվածներ անձի մասին
Կատեգորիա:Ապրող անձինք
Կատեգորիա:Խորվաթ բասկետբոլիստներ
Կատեգորիա:Խորվաթներ
Ռեյ Էնիգմա

**Ռեյ Էնիգմա** (, ), իսպանացի շախմատիստ, շախմատը ժողովրդականացնող և տեսաբլոգեր։ Նա ճանաչում է ձեռք բերել՝ գաղտնի պահելով իր ինքնությունը և խաղալով աշխարհի հայտնի և առաջատար շախմատիստների դեմ։ Նրա մրցակիցների թվում են եղել աշխարհի մի քանի չեմպիոններ և անվանի այլ շախմատիստներ, մասնավորապես, Գարրի Կասպարովը, Անատոլի Կարպովը, Մագնուս Կառլսենը, Հիկարու Նակամուրան, Յուդիտ Պոլգարը, Ալեքսանդրա Կոստենյուկը և Լևի Ռոզմանը։ Նա հաճախ է հայտնվում սոցիալական ցանցերում և խաղում է անցորդների դեմ՝ 100 եվրոյի դիմաց։ Էնիգման ունի ավելի քան երկու միլիոն հետևորդ TikTok-ում և YouTube-ում։

## Կերպար
Ռեյ Էնիգման կեղծանուն է, նրա իսկական անունն անհայտ է: Նա շախմատ է խաղում դիմակով և շախմատի տախտակ հիշեցնող սև ու սպիտակ կոստյումով, ինչպես նաև օգտագործում է ձայնը փոխող սարք:

Հարցազրույցում Ռեյ Էնիգման ասել է, որ մրցաշարերին մասնակցում է իր իրական անունով և հավելել, որ աշխարհում միայն 6-8 մարդ գիտի իր իրական անունն ու տարիքը։ Նա հավելել է, որ նախկինում աշխատել է թվային մարքեթինգի ոլորտում, բայց հեռացել է 2021 թվականի սեպտեմբերին։ Կան ենթադրություններ, որ Ռեյ Էնիգման կարող է լինել Դավիդ Անտոն Գիխարոն, Պեպե Կուենկան, Դավիդ Մարտինեսը կամ Ռոյ Ռեյնալդոն։

2021 թվականի դեկտեմբերին Ռեյ Էնիգման հայտնվել է Իսպանիայի տաղանդների ավանդական շոուում: Նա խոստացել է հանել դիմակը, եթե տանուլ տա շախմատային պարտիան, բայց այդ ժամանակ նա դեռ չի իմացել իր մրցակցին: Նա ապշել է՝ իմանալով, որ դա աշխարհի 12-րդ չեմպիոն Անատոլի Կարպովն է, բայց չի հրաժարվել խաղից: Կարպովն աստիճանաբար գերազանցել է Ռեյ Էնիգմային, որը նյարդայնացած է եղել և սկսել է ձեռքից գցել խաղաքարերը, բայց 3+0 ժամակարգի պայմաններում  հաղթական դիրքում Կարպովը սպառել է ժամանակը, և խաղն ավարտվել է ոչ-ոքի: Այն դարձել է պատմության մեջ ամենաշատ դիտված պարտիան:

2022 թվականին Էնիգման երկու կայծակնային պարտիա է խաղացել աշխարհի 13-րդ չեմպիոն Գարրի Կասպարովի հետ, բայց երկուսում էլ պարտվել է:

Ռեյ Էնիգման շախմատի մասին գրքի հեղինակ է:

## Աշխատություններ
* 

## Ծանոթագրություններ

## Արտաքին հղումներ
* Ռեյ Էնիգմայի կենսագրությունը chesswood.ru կայքում

Կատեգորիա:20-րդ դարի ծնունդներ
Կատեգորիա:Իսպանացի շախմատիստներ
Կատեգորիա:Կեղծանուններ
Կատեգորիա:Մադրիդ քաղաքում ծնվածներ
Կատեգորիա:Շախմատիստներ այբբենական կարգով
Կատեգորիա:Չնույնականացված մարդիկ
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Քոնոր Սթորի

**Քոննոր Սթորի** (, ), ամերիկացի դերասան։ Առավել հայտնի է Crave հեռուստաալիքի «Թեժ մրցակցություն» (2025-ներկա) սպորտային սիրավեպ ժանրի հեռուստասերիալում կատարած Իլյա Ռոզանովի դերով։

## Վաղ կյանք
Սթորրին ծնվել է 2000 թվականի փետրվարի 22-ին Օդեսայում, Տեխաս։ Նրա ծնողները, որոնք ամուսնալուծված են, երկուսն էլ աշխատել են հիփոթեքային ոլորտում. նրա հայրը հետագայում զբաղվել է նավթային ընկերությունների հողային գործարքներով, իսկ մայրը կառավարել է դեմենցիա և Ալցհայմերի հիվանդություն ունեցող մարդկանց համար նախատեսված շենքերը։ Երիտասարդության տարիներին Սթորրին զբաղվել է մարմնամարզությամբ և վաղ շրջանում հետաքրքրություն է ցուցաբերել դերասանական արվեստի և լեզուների նկատմամբ։ Նա որոշ ժամանակ սովորել է Ֆրանսիայում, որտեղ սովորել է ֆրանսերեն խոսել։ Երբ նրա ընտանիքը տեղափոխվել է Կալիֆոռնիայի Վենտուրայի մոտ գտնվող Կոնեխո հովիտ՝ Սթորրին սկսել է ավելի լուրջ զբաղվել դերասանական գործունեությամբ, ի վերջո թողնելով ավագ դպրոցը և աշխատելով որպես ռեստորանի մատուցող՝ միաժամանակ մասնակցելով Լոս Անջելեսում անցկացվող լսումներին։

## Կարիերա
Իր դերասանական կարիերան սկսել է 2018 թվականին՝ նկարահանվելով տարբեր կարճամետրաժ ֆիլմերում և երկրորդական դերերում։ Հատկանշական դերերից է եղել 2023 թվականի *«Ռայլի»* ֆիլմում կատարած Լիամ Հաուզերի դերը։

2024 թվականի DC-ի *[[Ջոկեր։ Խելագարություն երկուսով|«Ջոկեր։ Խելագարություն երկուսով»]]* ֆիլմում Սթորին մարմնավորել է Արքհեմի հոգեբուժարանի երիտասարդ կալանավորին, որը ենթադրաբար «իրական» Ջոկերն է եղել։ Նա պարտավոր էր իր դերը և մասնակցությունը գաղտնի պահել գրեթե երկու տարի՝ մինչև ֆիլմի թողարկումը։ Նա *[[Variety|Variety-ին]]* ասել է. «Ամեն ինչ այնքան գաղտնի էր։ Ես ֆիլմի մասին ոչինչ չգիտեի, բացի այդ մասից։ Նրանք շատ լուրջ էին։ Ես երկու տարի ոչ մեկին ոչինչ չասացի»։

2025 թվականին Սթորրին սկսել է նկարահանվել Ռեյչել Ռեյդի համանուն վեպի հիման վրա *նկարահանված «Թեժ մրցակցություն»* սպորտային սիրավեպ ժանրի հեռուստասերիալում։ Շոուի ստեղծող Ջեյքոբ Թիրնին Սթորիին ընտրել է ռուս հոկեյիստ Իլյա Ռոզանովի դերը կատարելու համար՝ նկատելով նրա և Հադսոն Ուիլյամսի էկրանային քիմիան։ Դերին նախապատրաստվելիս Սթորրին ուսումնասիրել է ռուսերենը և զարգացրել ռուսական ակցենտ՝ իր անգլերեն լեզվով երկխոսությունների համար։ Նա նաև մարզվել է դերի ֆիզիկական պահանջներին համապատասխան և աշխատել մտերմության համակարգող Չալա Հանթերի հետ՝ Ուիլյամսի հետ մտերմիկ տեսարանների համար։

Բացի դերասանական գործունեությամբ զբաղվելուց, Սթորրին նաև կինոռեժիսոր է։ Նա գրել և նկարահանել է մի քանի կարճամետրաժ ֆիլմեր, իսկ 2025 թվականին նկարահանել է իր լիամետրաժ ռեժիսորական դեբյուտը` «Գործարքների մոլորակ» վերնագրով: Նա նախկինում ժամանակակից ծաղրածուական արվեստով է զբաղվել Լոս Անջելեսում:

## Ֆիլմագրություն
### Ֆիլմ

### Հեռուստատեսություն

### Երաժշտական տեսահոլովակներ

## Ծանոթագրություններ

## Արտաքին հղումներ
* 
 
Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի հեռուստատեսային դերասաններ
Կատեգորիա:Ամերիկացի տղամարդ կինոդերասաններ
Ռոբի Գրեհեմ-Կունց

**Ռոբի Գրեհեմ-Կունց** (, ), մասնագիտորեն հայտնի է որպես **Ռոբի Ջի Քեյ**, կանադացի դերասան, երգիչ և պարող։ Առավել հայտնի է 2025 թվականի «*[[Թեժ մրցակցություն|Թեժ մրցակցություն»]]* հեռուստասերիալում կատարած Քրիստոֆեր «Կիպ» Գրեյդիի դերով։

## Վաղ կյանք և կրթություն
Ռոբի Գրեհեմ-Կունցը ծնվել է 1996 թվականի հուլիսի 25-ին և մեծացել է Օնտարիոյի Պորտ Կրեդիտ քաղաքում։ Իր պրոֆեսիոնալ դերասանական կարիերան սկսել է 13 տարեկանում, երբ Ուելսի արքայադուստր թատրոնում նրան ընտրել են Միրվիշի *[[Երաժշտության հնչյուններ (մյուզիքլ)|«Երաժշտության հնչյուններ»]]* ներկայացման մեջ Կուրտ ֆոն Տրապի դերը կատարելու համար։

Նա սովորել է Տորոնտոյի Էտոբիկոկի արվեստի դպրոցում՝ որպես երաժշտական թատրոնի մասնագետ, որտեղ սովորել է դերասանական վարպետություն, երգեցողություն և պար։

## Կարիերա
Գրեհեմ-Կունցը իր էկրանային կարիերան սկսել է 2013 թվականին՝ կանադական «Հաջորդ քայլը» դեռահասների դրամա սերիալում կատարած Չարլիի դերով։ Դրանից հետո նա նկարահանվել է մի քանի կանադական ներկայացումներում, այդ թվում՝ մարմնամարզության թեմայով «Լրիվ դուրս» ֆիլմում և «Հակասոցիալական 2» սարսափ ֆիլմում։ 2020 թվականին նա խաղացել է «Տեմպո 3»-ի կրկնվող դերը Hulu-ի «Ուտոպիա Ֆոլս» գիտաֆանտաստիկ մյուզիքլ սերիալում։

2023 թվականին Գրեհեմ-Կունցը վերցրել է Ռոբի Ջի Քեյը որպես մասնագիտական ազգանուն։ Նա նկարահանվել է «Տան զանգը» ֆիլմում և «Marry F*** Kill» թրիլերում։ 2025 թվականին նա նկարահանվել է ամերիկյան «Հիպերխնամակալություն» կատակերգական դրամա հեռուստասերիալում և «Sheriff Country» ոստիկանական պրոցեդուրային դրամա հեռուստասերիալում։ Նրա վերջին դերը սմուզի խանութի բարիստա Քրիստոֆեր «Քիփ» Գրեյդիի դերն է եղել, որը նա կատարել է կանադական սպորտային սիրավեպ ժանրի *[[Թեժ մրցակցություն|«Թեժ մրցակցություն»]]* հեռուստասերիալում, որը հիմնված է կանադացի գրող Ռեյչել Ռեյդի «Խաղը փոխողները*»* վիպաշարի վրա։

## Անձնական կյանք
Գրեհեմ-Կունցը ռեգբի է խաղում Վանկուվերի ակումբներից մեկում և խաղացել է նաև Շառլոթթաունի ռեգբիի ֆուտբոլային ակումբում։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

## Արտաքին հղումներ
*
Հադսոն Ուիլյամս

**Հադսոն Ուիլյամս** (, ), կանադացի դերասան, սցենարիստ և ռեժիսոր։ Առավել հայտնի է «Crave» հեռուստաալիքի *«[[Թեժ մրցակցություն]]»* (2025-ներկա) հեռուստասերիալում կատարած Շեյն Հոլանդերի դերով։

## Վաղ կյանք և կրթություն
Ուիլյամսը ծնվել է 2001 թվականի փետրվարի 13-ին, Բրիտանական Կոլումբիայի Կամլուպս քաղաքում, Կանադա։ Նրա մայրը՝ ինտերիերի դիզայներ է և ունի կորեական արմատներ, իսկ հայրը՝ մեխանիկական ինժեներ է և ունի բրիտանական և հոլանդական ծագում։ Մեծանալով՝ Ուիլյամսը խաղացել է բասկետբոլ և զբաղվել ընդհանուր մենամարտերով։ Նա ավարտել է Սա-Հալի միջնակարգ դպրոցը, որտեղ եղել է բասկետբոլի թիմի անդամ, իսկ ավելի ուշ սովորել է Լանգարա քոլեջում, որտեղ 2020 թվականին դերասանական վարպետության վկայական է ստացել կինոարվեստի ծրագրից։ Ավարտելուց հետո Ուիլյամսը սկսել է գրել և նկարահանել կարճամետրաժ ֆիլմեր, ինչպես նաև մասնակցել դերասանական լսումների՝ միաժամանակ մատուցող աշխատելով որպես Վանկուվերի ռեստորաններից մեկում։

## Կարիերա
Ուիլյամսը փոքր դերեր է խաղացել այնպիսի հեռուստասերիալներում, ինչպիսիք են «Հավատարմությունը» և «Հետևորդը»։

2025 թվականին նա ընտրվել է «Թեժ մրցակցություն» սպորտային սիրավեպի հեռուստասերիալում Շեյն Հոլանդերի դերը կատարելու համար։ Նրա քիմիան գլխավոր դերակատար Քոնոր Սթորիի հետ կարևոր գործոն է եղել ռեժիսոր Ջեյքոբ Թիրնիի դերասանական որոշումների կայացման գործում։ Ուիլյամսն ասել է, որ մոր մտահոգությունը, որ նա դժվարություններ կունենա ասիական ծագում ունեցող կանադացի դերասանի դերեր ստանալու հարցում, այս դեպքում անհիմն է եղել. փոխարենը, նրա խառը ծագումը դերասանական ընտրության կարևորագույն գործոնն է դարձել։ Դերի համար նրա նախապատրաստությունը ներառել է մտերիմ հարաբերությունների համակարգող Չալա Հանթերի հետ սերտ աշխատանքը, որն օգնել է բեմադրել Սթորիի հետ իր «հեղափոխական» սեքսի տեսարանները։

Ուիլյամսը գովասանքի է արժանացել իր դերասանական նրբության և Հոլանդերի ներքին մտքերը փոխանցելու ունակության համար: *«Թեժ մրցակցություն»* գրքի հեղինակ Ռեյչել Ռեյդը նշել է, որ Ուիլյամսը լիովին մարմնավորել է Շեյնի դերը։ Նա ասել է. «Այն, ինչ այդ տղան անում է իր դեմքով, պատմում է մի ամբողջ պատմություն... Ամեն ինչ դերասանական խաղի մեջ է և դուք կարող եք տեսնել այն ամենը, ինչ Շեյնը մտածում և զգում է»։ Slash Film-ը հայտարարել է, որ «Հադսոն Ուիլյամսը և Քոնոր Սթորրին երկուսն էլ ներկայացնում են հեռուստատեսությունում ներկայումս նկարահանվող լավագույն միկրոարտահայտչական աշխատանքներից մի քանիսը»։ Երբ նրան հարցրել են դեմքի միմիկաների մասին, նա ասել է, որ Շեյնի մարմնավորման համար ոգեշնչման աղբյուր են հանդիսացել այլ դերասաններ, այդ թվում՝ Ռունի Մարան և Թրեվաթտե Ռոդսը։ Երկու գլխավոր դերակատարների միջև քիմիան լայն գովասանքի է արժանացել, իսկ մեկ քննադատը նշել է, որ նրանք «ունեն այնքան ուժեղ քիմիա, որ մրցակցում են Բոգարտի և Բեքոլի հետ»։

2025 թվականի դեկտեմբերին Ուիլյամսը պայմանագիր է կնքել Creative Artists Agency-ի հետ՝ ներկայացուցչության համար։

## Ֆիլմագրություն
### Կարճամետրաժ ֆիլմեր

### Լիամետրաժ ֆիլմեր

### Հեռուստասերիալ

## Ծանոթագրություններ

## Արտաքին հղումներ
* 

Կատեգորիա:21-րդ դարի դերասաններ
Կատեգորիա:Կանադացի կինոռեժիսորներ
Կատեգորիա:Կանադացի հեռուստատեսային դերասաններ
Կատեգորիա:Կանադացի պրոդյուսերներ
Կատեգորիա:Կանադացի ռեժիսորներ
Կատեգորիա:Կանադացի սցենարիստներ
Oլբանիի օդանավակայան

**Oլբանիի քաղաքային օդանավակայան** (), , պետական քաղաքացիական օդանավակայան, որը գտնվում է Oլբանի քաղաքից (Լին շրջան, Օրեգոն, ԱՄՆ) 6 կմ արևելք: Օդանավակայանը պատկանում է Օլբանի քաղաքին և հիմնականում օգտագործվում է ընդհանուր նշանակության ավիացիայի թռիչքները սպասարկելու համար։ Այն նահանգի ամենահին գործող օդանավակայանն է։

## Պատմություն
Քաղաքի առաջին հանրային օդանավակայանը բացվել է 1910 թվականին, երբ Կոռնելի համալսարանի շրջանավարտ Ջոն Բուրքհարթը, նրա զարմիկ Դել Բուրքհարթը և Ուիլյամ Քրոուֆորդը կառուցել են թռիչքուղի և օդանավարան (հանգար)։ 

Ներկայիս օդանավակայանը կառուցվել է ցորենի արտի տեղում, որտեղ 1920 թվականին հաջողությամբ վայրէջք է կատարել լիբանանցի 13-ամյա օդաչու Շառլ Լանգմակը (): Նույն թվականին նա վարձակալել է դաշտը և կառուցել հանգար, որը մինչ օրս գոյություն ունի․ դա համարվում է օդանավակայանի հիմնադրման ամսաթիվը: 

1929 թվականին քաղաքը գնել է այն և անվանել Օլբանիի քաղաքային օդանավակայան: Ինքը՝ օդանավակայանը, բացվել է 1931 թվականին: Միջոցառումը նշանավորվել է ավիաշոուով, որը հետագայում դարձել է ամենամյա միջոցառում: 1937 թվականին Էվելին Բուռլեսոնը հիմնադրել է օդաչուական դպրոց, որը փակվելուց առաջ ավարտել է 250 մարդ: 

1939 թվականին Ամերիկյան լեգեոնի մասնաճյուղը կազմակերպել է Արևմուտքի ամենամեծ ավիաշոուն, որին մասնակցել է 63 ինքնաթիռ: 1964 թվականին օդանավակայանում առաջին անգամ վայրէջք է կատարել ռեակտիվ ինքնաթիռ: 

1998 թվականի հունիսին այն դարձել է Օրեգոնի առաջին օդանավակայանը, որը ներառվել է ԱՄՆ-ի պատմական վայրերի ազգային գրանցամատյանում:

## Ծանոթագրություններ

Կատեգորիա:1920 հիմնադրումներ
Կատեգորիա:ԱՄՆ-ի օդանավակայաններ
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Կատեգորիա:Օդանավակայաններ այբբենական կարգով
Ժան-Լուի Գասե

**Ժան-Լուի Գասե** (, ) ֆրանսիացի ֆուտբոլիստ, մարզիչ։

## Կենսագրություն
Ժան-Լուի Գասեն ծագումով եղել է Մոնպելիե քաղաքից, մոտ տասը տարի խաղացել է իր հարազատ Մոնպելյե ակումբում։ Նրա հայրը՝ Բեռնար Գասեն, «Մոնպելյե» ֆուտբոլային ակումբի հիմնադիրներից մեկն է եղել։ Իր խաղային կարիերան սկսել է «Բեզյե» ակումբում՝ 1974 թվականին, իսկ 1975 թվականին տեղափոխվել է «Մոնպելյե», որտեղ էլ ավարտել է կարիերան 1985 թվականին։

1985-1998 թվականներին եղել է «Մոնպելյեի» մարզչի օգնական։ 1998 թվականին Ժան-Լուի Գասեն սկսել է գլխավոր մարզչի կարիերան «Մոնպելյեում», իսկ 2000 թվականին՝ «Կանում»։

2001 թվականին դարձել է Լուիս Ֆեռնանդեսի օգնական մարզիչը «Պարի Սեն-Ժերմենում», ապա 2003 թվականին՝ «Էսպանյոլում»։ Այնուհետև վերադարձել է գլխավոր մարզչի աշխատանքին՝ 2005 թվականին ղեկավարելով «Իստր» ակումբը։ 2010 թվականի հուլիսին նշանակվել է Ֆրանսիայի ֆուտբոլի ազգային հավաքականի գլխավոր մարզչի օգնական՝ Լորան Բլանի ղեկավարությամբ։ Հետագայում Լորան Բլանի հետ 2013 թվականի հունիսից մինչև 2016 թվականի հունիսը եղել է «Պարի Սեն-Ժերմենի» մարզչական շտաբում։

Ունենալով պրոֆեսիոնալ ֆուտբոլային մարզչի դիպլոմ (DEPF)՝ 2017 թվականի նոյեմբերի 22-ին միացել է «Սենտ-Էթյեն» ակումբին՝ կազմելով մարզչական դուետ Ժյուլյեն Սաբլեի հետ։ 2020 թվականի օգոստոսի 12-ին նշանակվել է «Բորդո» ակումբի գլխավոր մարզիչ, որտեղ անցկացրել է երկու մրցաշրջան։ 2022 թվականի մայիսի 20-ին նշանակվել է Կոտ դ'Իվուարի ֆուտբոլի ազգային հավաքականի գլխավոր մարզիչ։ Նա փոխարինել է Պատրիս Բոմելին, որի պայմանագիրն ավարտվել էր 2022 թվականի ապրիլի 6-ին։

2024 թվականի հունվարի 24-ին Ժան-Լուի Գասեն ազատվել է հավաքականի գլխավոր մարզչի պաշտոնից այն բանից հետո, երբ թիմը Աֆրիկայի ազգերի գավաթում խմբում զբաղեցրել էր 3-րդ տեղը։ Չնայած լրացուցիչ ցուցանիշներով իվուարցիները դուրս են եկել փլեյ-օֆֆ, Գասեն չիվերադարձավ հավաքական, և գլխավոր մարզիչ նշանակվել է Էմերս Ֆաեն։

2025 թվականի ապրիլի 7-ին Գասեն լքել է «Մոնպելյե» ակումբը փոխադարձ համաձայնությամբ, երբ թիմը զբաղեցնում էր վերջին տեղը Լիգա 1-ում։

Ժան-Լուի Գասեն մահացել է 2025 թվականի դեկտեմբերի 26-ին։

## Ծանոթագրություններ


## Արտաքին հղումներ
* Ժան-Լուի Գասե

Կատեգորիա:Մոնպելիե քաղաքում մահացածներ
Կատեգորիա:Մոնպելիեի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլիստներ այբբենական կարգով
Կատեգորիա:Ֆրանսիայի ֆուտբոլի հավաքականի մարզիչներ
Կատեգորիա:Ֆրանսիացի ֆուտբոլային մարզիչներ
Կատեգորիա:Ֆրանսիացի ֆուտբոլիստներ
Կունդիկ ցորեն

**Կունդիկ ցորեն**, (), գաճաճ ցորեն, ցորենի տեսակ, մշակվում է հիմնականում Հայաստանում, Աֆղանստանում, Թուրքիայում, ԱՄՆ-ում, Ավստրալիայում։ Հայտնի է մոտ 100 տարատեսակ՝ հոծ, 
կարճ լայն քիստերով կամ անքիստ փխրուն 
հասկերով (հասունացման ժամանակ բաժանվում է զանազան գույներով և դժվար աղացվող սպիտակ կամ կարմիր հատիկներով հասկիկների)։ Կունդիկ ցորենը աշնանացան և գարնանացան մշակաբույս է՝ հասունացման տարբեր ժամկետներով։ Սորտերը. Վարդենիկ, Նոր կունդիկ, Էրինացեում-36, Էրինացեում տեղական։ Հատիկից պատրաստում են ձավար, ալյուր (հաց, բլիթներ, հրուշակեղեն թխելու համար)

Կունդիկ ցորենը հեքսապլոիդ է և ունի 42 քրոմոսոմ։ Այն, ինչպես գաճաճ ցորենի այլ տեսակները, ընտրական սելեկցիայի միջոցով մշակվել է՝ սպիտակուցի ավելի ցածր պարունակություն ունենալու նպատակով։ Ընտրական սելեկցիայի գործընթացի արդյունքում կունդիկ ցորենը ունի HMW-գլյուտենինների գեների ավելի փոքր քանակ, քան ցորենի այլ տեսակները։ Այդ պատճառով կունդիկ ցորենով ստացված ալյուրը առավել հարմար է թխվածքաբլիթների արտադրության համար։ Կունդիկ ցորենը երբևէ չի դիտարկվել վայրի բնության մեջ աճելիս։

## Ագրոնոմիա
Հյուսիսային կիսագնդում սովորաբար ծաղկում է հունիս և հուլիս ամիսներին, իսկ դրա սերմերը հասունանում են օգոստոս և սեպտեմբեր ամիսներին։ Կունդիկ ցորենը միամյա բույս է, որը ամռանը աճում է մոտավորապես 0.6 մետր բարձրությամբ և ձմռանը չորանում ու մահանում է։

## Ծանոթագրություններ

Կատեգորիա:Հացահատիկային բույսեր
Նատալյա Կալմիկովա

**Նատալյա Ֆերնանդովնա Կալմիկովա** (, ), ուկրաինացի պետական գործիչ,  2024 թվականի սեպտեմբերի 5-ից Ուկրաինայի վետերանների հարցերով նախարար։ Նախկինում զբաղեցրել է Ուկրաինայի պաշտպանության փոխնախարարի (2023-2024 թվականներ), Ուկրաինայի վետերանների հիմնադրամի գործադիր տնօրենի և Ուկրաինայի զինված ուժերի ցամաքային զորքերի հրամանատարության գենդերային հարցերով խորհրդականի պաշտոնները։

## Կենսագրություն
### Կրթություն
1999-2005 թվականներին սովորել է Վիննիցայի ազգային բժշկական համալսարանում՝ ստանալով բժշկի որակավորում: 2019-2021 թվականներին գերազանցությամբ ավարտել է Վիննիցայի շարունակական կրթության ակադեմիան՝ «Հանրային կառավարում և վարչարարություն» մասնագիտությամբ: Նաև սովորել է MIM-Kyiv բիզնես դպրոցում՝ MBA ծրագրով, ինչպես նաև ավարտել է Ֆուլբրայթի հետազոտությունների և զարգացման ծրագիրը Նյու Յորքի Բուֆֆալոյի պետական համալսարանում։

### Կարիերա
2005-2012 թվականներին աշխատել է որպես ինտերն Վիննիցայի քաղաքային շտապ օգնության հիվանդանոցում: 2007-ից 2008 թվականներին եղել է բժշկական խորհրդատու Ուկրաինայում գտնվող «Ալկոն Ֆարմասյուտիկալս» ՍՊԸ-ի ներկայացուցչությունում: 2008-ից 2017 թվականներին եղել է մարքեթինգի խորհրդատու «Դելտա Մեդիքալ»-ում։

2014 թվականից ակտիվորեն զբաղվում է կամավորական աշխատանքով՝ օգնելով ուկրաինական բանակին, որի համար արժանացել է մի շարք պետական պարգևների։

2018-2021 թվականներին եղել է «Վերադարձեք կենդանի» միջազգային բարեգործական հիմնադրամի կառավարիչ։

2021 թվականի հունիսից մինչև դեկտեմբեր աշխատել է որպես Ուկրաինայի ցամաքային զորքերի հրամանատարության գենդերային հարցերով խորհրդական։ 2022 թվականի փետրվարից մինչև 2023 թվականի սեպտեմբերը եղել է Ուկրաինայի վետերանների հիմնադրամի գործադիր տնօրեն։

2023 թվականի սեպտեմբերի 27-ին նշանակվել է Ուկրաինայի պաշտպանության նախարարի սոցիալական զարգացման գծով տեղակալ։ Այս պաշտոնում նախաձեռնել է մի շարք բարեփոխումներ զինծառայողների առողջապահության, հոգեբանական աջակցության և սոցիալական պաշտպանության ոլորտներում:

2024 թվականի սեպտեմբերի 5-ին նշանակվել է Ուկրաինայի վետերանների հարցերով նախարար։ 2025 թվականի հուլիսի 17-ին նա հաստատվել է այս պաշտոնում՝ մնալով վարչապետ Յուլիա Սվիրիդենկոյի գլխավորած նոր կառավարությունում։

### Քննադատություն
Կալմիկովայի նշանակումը որպես վետերանների հարցերով նախարար քննադատության է արժանացել վետերանների համայնքի որոշ անդամների կողմից, ովքեր կարծում էին, որ այդ պաշտոնը պետք է զբաղեցնի պատերազմի վետերան։ Քննարկվել են նաև պատերազմին չմասնակցած նրա հարազատների հետ կապված հարցերը։

### Անձնական կյանք
Ունի երկու որդի։

## Ծանոթագրություններ

## Արտաքին հղումներ
* Նատալյա Կոլմիկովայի կենսագրությունը Ուկրաինայի վետերանների գործերի նախարարության կայքում

Կատեգորիա:Ուկրաինայի կին քաղաքական գործիչներ
Կատեգորիա:Ուկրաինայի նախարարներ
BBA

«**BBA**»-ն (սկզբնատառերով՝ «**B**ad **B**itch **A**cademy»), ամերիկացի մեդիաանձնավորություն և երգչուհի Փերիս Հիլթոնի երգը, որը ձայնագրվել է ամերիկացի ռեփեր Մեգան Թի Սթալիոնի մասնակցությամբ։ Այն թողարկվել է որպես Հիլթոնի երկրորդ ստուդիական ալբոմի՝ *«Infinite Icon»*-ի երրորդ սինգլ՝ 2024 թվականի սեպտեմբերի 6-ին, մինչև «11:11 Media»-ն։ Երաժշտական առումով երգը էլեկտրոքլեշ և բիգ ռում հաուս է՝ դենս-փոփի և հիփ-հոփի բաղադրիչներով։

## Երաժշտական տեսահոլովակ
Երաժշտական տեսահոլովակի նկարահանումները տեղի են ունեցել 2024 թվականի օգոստոսի 20-ին՝ մեկ շաբաթվա ընթացքում։ Այնտեղ հայտնվել են Հայդի Քլումը, Մեգան Թրեյնորը և Լենս Բասը։ Մեգան Թի Սթալիոնը չի հայտնվել այս տեսահոլովակում։ Նկարահանումների ընթացքում ավտոտնակը, որը պարունակում էր տեսահոլովակի համար պատրաստված հագուստներ, այդ թվում՝ Հիլթոնի «սիրած իրերից» մի քանիսը, այրվել է ավտոտնակի հրդեհի ժամանակ։ Այն հրապարակվել է 2024 թվականի սեպտեմբերի 6-ին Հիլթոնի YouTube ալիքով։

## Չարթեր

## Ծանոթագրություններ

Կատեգորիա:2024 սինգլներ
Հայաստանի պետական պահպանության ծառայություն

**Հայաստանի Հանրապետության պետական պահպանության ծառայություն**, պետական մարմին, որը պատասխանատու է Հայաստանում բարձրաստիճան պաշտոնյաների և պետական կարևոր օբյեկտների պաշտպանության համար։ 2023 թվականից ի վեր Ծառայությունը գործում է որպես Հայաստանի վարչապետին անմիջականորեն ենթակա մարմին, նախկինում գտնվել է Ազգային անվտանգության ծառայության (ԱԱԾ) կազմում։

## Պատմություն
ՀՀ պետական պահպանության ծառայությունը սկզբնապես կազմել է ԱԱԾ-ի՝ Հայաստանի գլխավոր անվտանգության և հետախուզության գործակալության մաս: 2023 թվականի սկզբին, ինստիտուցիոնալ բարեփոխումների շրջանակներում, ծառայությունը փոխանցվել է վարչապետի անմիջական ենթակայությանը, ինչը արտացոլում էր Հայաստանի անվտանգության ծառայությունների արդիականացման և արդյունավետության բարձրացման ավելի լայն ջանքերը՝ միաժամանակ նվազեցնելով ԱԱԾ-ի կենտրոնացված լիազորությունները։ Այլ բարեփոխումների թվում է Արտաքին հետախուզության ծառայության (ԱՀԾ) ստեղծումը 2022 թվականին, որի նպատակն է անկախ կերպով մշակել գաղտնի տեղեկատվությունը և նվազեցնել անվտանգության հնարավոր արտահոսքերը:

ՀՀ Անվտանգության խորհրդի քարտուղար Արմեն Գրիգորյանը նշել է, որ կառավարությունը որոշել է Պետական պահպանության ծառայությունը ԱԱԾ-ից առանձնացնել, քանի որ «այս պահին կա քաղաքական որոշում, որ Ազգային անվտանգության ծառայությունը պետք է ունենա երեք հիմնական գործառույթ՝ հակահետախուզություն, սահմանադրական կարգի պաշտպանություն և հակաահաբեկչական գործունեություն»։

## Դեր և պարտականություններ
ՀՀ պետական պահպանության ծառայության հիմնական խնդիրներն են՝

* պետական պահպանության օբյեկտներին սպառնացող վտանգը կանխատեսելը և բացահայտելը, այդ սպառնալիքների կանխարգելման համար համալիր միջոցառումներ իրականացնելը.
* պետական պահպանության օբյեկտների անվտանգությունն ապահովելը նրանց մշտական կամ ժամանակավոր գտնվելու վայրում, այդ թվում՝ երթևեկության ժամանակ.
* իրենց իրավասության շրջանակներում համապատասխան կապի կազմակերպումը և իրականացումն ապահովելը.
* իրենց իրավասության շրջանակներում ահաբեկչության դեմ պայքարին մասնակցելը.
* պահպանվող օբյեկտները պաշտպանելը.
* պահպանվող օբյեկտներում հանցագործությունները և այլ իրավախախտումները բացահայտելը, կանխելը և խափանելը.
* պահպանվող օբյեկտներում սահմանված անցագրային ռեժիմը և կարգն ապահովելը.
* պետական պահպանության օբյեկտների շտապ և անհետաձգելի բժշկական օգնության և սպասարկման կազմակերպումն ապահովելը նրանց մշտական կամ ժամանակավոր գտնվելու վայրերում, այդ թվում՝ երթևեկության ժամանակ:

## Ծառայության պետեր
* Արթուր Գասպարյան (2024 թվականի մարտի 4 - մինչ օրս)
* Սարգիս Հովհաննիսյան (2023 թվականի ապրիլի 28 - 2024 թվականի մարտի 7)
* Գրիգորի Ալբերտի Հայրապետով (1967-2022թթ.)
* Հրաչյա Վազգենի Հարությունյան (1956-2021թթ.)
* Հայկ Արտեմի Հարությունյան (1955-2019թթ.)
* Գրիգորի Զավենի Սարկիսյան (1956-2009թթ.)
* Ռոմեն Լենդրուշի Ղազարյան (1951-2015թթ.)

## Տես նաև
* Ազգային անվտանգության ծառայություն
* Արտաքին հետախուզության ծառայություն

## Ծանոթագրություններ

Կատեգորիա:Հայաստանի կառավարություն
Մարտին Վայնեկ

**Մարտին Վայնեկ** (, ), թատրոնի և կինոյի ավստրիացի դերասան, առավել հայտնի է «Կոմիսար Ռեքս» հեռուստասերիալում տեսուչ Ֆրից Կունցի դերով։

## Կենսագրություն
Մարտին Վայնեկը ծնվել է 1964 թվականին Լեոբեն քաղաքում։ 1983-1986 թվականներին Վայնեկը դերասանական արվեստ է սովորել պրոֆեսոր Յոստի մոտ, ապա հանդես է եկել Վիեննայի տարբեր թատրոններում։ Նա կինոյում իր նորամուտը կատարել է «Սեզոնից հետո» (գերմաներեն՝ Nachsaison) ֆիլմում՝ որպես վերելակի օպերատոր։

Մեկ տարի անց դերասանը մասնակցել է Ռեկլինգհաուզենում անցկացվող թատերական փառատոնին, որտեղ մարմնավորել է գլխավոր դերերից մեկը՝ Գեորգ Միթենդրայնի «Der Lechner Edi schaut ins Paradies» ներկայացման մեջ՝ Յուրա Զոյֆերի պիեսի հիման վրա։ Վայնեկը նկարահանվել է նաև ռեժիսոր Դիտեր Բեռների ««Աղբի մոլուցք» ֆիլմում՝ աղբահավաքի դերում։

1988-1989 թվականներին Վայնեկը խաղացել է Վիեննայի Յուրա Զոյֆերի անվան թատրոնում, ինչպես նաև այլ փոքր թատերախմբերում, որտեղ հանդես է եկել նաև որպես ռեժիսոր, բեմադրիչ և պրոդյուսեր։ 1989 թվականին «Calafati Joe» սերիալում նկարահանվելուց հետո նա ստանձնել է Վիեննայի Գերնալզերյան թատրոնի ղեկավարի պաշտոնը։ 1999 թվականից նա մարմնավորել է տեսուչ Կունցի դերը «Կոմիսար Ռեքս» հեռուստասերիալում, որը նրան բերել է համաշխարհային ճանաչում։ Նա նկարահանվել է նաև այլ ֆիլմերում։

Ազատ ժամանակ դերասանը և նրա կինը՝ Եվան, զբաղվում են գինեգործությամբ: Զույգը Հայլիգենբրունի մոտակայքում ունի վեց հեկտար խաղողի այգի։

## Ծանոթագրություններ

## Արտաքին հղումներ
* 
* На сайте ORF
* Вина Вайнека 

Կատեգորիա:Ավստրիացի դերասաններ
Կատեգորիա:Ավստրիացի կինոդերասաններ
Կատեգորիա:Ավստրիացի գործարարներ
Կատեգորիա:Դերասաններ այբբենական կարգով
Կատեգորիա:Թատրոնի դերասաններ
Կատեգորիա:Կինոդերասաններ
Կատեգորիա:Ավստրիացի ռեժիսորներ
Կատեգորիա:Գինեգործական արդյունաբերություն
Թմբկապնակ

մինի|The Sphere-ում U2-ի ելույթի ժամանակ օգտագործվող թմբկապնակ
մինի|Թրիս Իմբոդենն օգտագործելում է պարզ թմբկապնակ
**Թմբկապնակ**, որը երբեմն անվանում են նաև **թմբային վահան** կամ **ակուստիկ վահան**, հնչյունային ինժեներների կողմից օգտագործվող միջոց է, որն օգտագործվում է բեմում բարձրաձայն գործիքների կողմից ավելի թույլ գործիքների և վոկալի վրա գերակշռելու հետևանքով առաջացող ձայնային վերահսկման խնդիրներից խուսափելու համար։ Այն թափանցիկ ակուստիկ վահանակ կամ վահանակների համակարգ է, որը տեղադրվում է թմբերի, հարվածային գործիքների և այլ բարձր երաժշտական գործիքների շուրջ:

## Կոմպոզիցիա
Թմբկապնակերը սովորաբար պատրաստվում են 0.22 դյույմ (5.6 մմ) հաստությամբ թափանցիկ օրգանային ապակուց (ակրիլից)։ Ավելի թանկ, քերծվածքներին դիմացկուն կամ AR (abrasion-resistant) ակրիլը երբեմն օգտագործվում է  շրջագայությունների ժամանակ։ Թեև պլաստիկ թմբային վահանները բավական արդյունավետ են որպես ձայնամեկուսիչներ, դրանք անդրադարձնում են ձայնի մեծ մասը, ինչի հետևանքով ձայնի շատ փոքր մասն է իրականում կլանվում։ Այդ իսկ պատճառով, սովորաբար  վահանի մակերեսի զգալի հատվածի վրա, ինչպես նաև վահանից դիմաց, օգտագործվում են ակուստիկ կլանման տարբեր միջոցներ, օրինակ՝ ակուստիկ փրփուր, ծանր վարագույրներ կամ ակուստիկ վահանակներ։

## Տարբերակներ
Որոշ դեպքերում, երբ նվագելու տարածքն ունի բարձր առաստաղներ, որոնք անդրադարձնում են ձայնի մեծ մասը, երբեմն օգտագործվում են ակրիլային թերթեր՝ բարձրաձայն երաժշտական գործիքը գրեթե ամբողջությամբ բոլոր կողմերից և վերևից շրջապատելու նպատակով՝ ստեղծելով մեկուսացման խցիկ։ Այս մեթոդը օգնում է մեկուսացնել բարձրաձայն ձայնային աղբյուրը, սակայն նման խցիկի ներքին ակուստիկան դժվար կամ նույնիսկ անհնար է վերահսկել, քանի որ մակերեսների մեծ մասը խիստ անդրադարձող է։ Ուստի խորհուրդ է տրվում նման տիպի մեկուսացման խցիկի ներսում գտնվող անդրադարձող մակերեսների առնվազն 60%-ը կամ ավելին մշակել ակուստիկ կլանման միջոցներով։ Բացի այդ, նպատակահարմար է ամբողջ կառուցվածքի տակ օգտագործել նաև լրացուցիչ գորգ՝ հատակից անդրադարձումները նվազեցնելու և լրացուցիչ ձայնային էներգիա կլանելու համար։

## Ծանոթագրություններ
Lindt շոկոլադի տուն

**Lindt շոկոլադի տուն** (), հայտնի է նաև որպես **Lindt շոկոլադի թանգարան**, շոկոլադի թանգարան և հետազոտական կենտրոն Lindt & Sprüngli-ի շտաբ-բնակարանում և գլխավոր ձեռնարկությունում: Գտնվում է Կիլխբերգում (Ցյուրիխի կանտոն, Շվեյցարիա):

Տարեկան ընդունում է ավելի քան 800․000 այցելու, ինչը այն դարձնում է Շվեյցարիայի ամենահայտնի թանգարաններից մեկը:

## Պատմություն
Մինչև 2020 թվականը *Lindt & Sprüngli* ընկերությունը չուներ սեփական թանգարան. 2006 թվականի մարտից ընկերությունը հովանավորում էր Քյոլնի շոկոլադի թանգարանը: 2020 թվականի սեպտեմբերի 13-ին Lindt ապրանքանիշի դեսպան շվեյցարացի թենիսիստ Ռոջեր Ֆեդերերն անցկացրել է բացման հանդիսավոր արարողությունը:

## Ճարտարապետություն
Շենքը նախագծել է Christ & Gantenbein ճարտարապետական ընկերությունը (Բազել, Շվեյցարիա)՝ մոնումենտալ, մինիմալիստական արդյունաբերական ոճով: Շենքի նախագիծն արժանացել է *Architizer A+ Award* մրցանակին:

Ներքին հարդարանքում գերիշխում է գավիթը, որի հարկերը միացված են պարուրաձև աստիճաններով։ Այնտեղ է գտնվում աշխարհի ամենամեծ շոկոլադի շատրվանը, որի հեղինակն է Atelier Brückner-ը (Շտուտգարտ, Գերմանիա)։ 9,3 մետր բարձրությամբ շատրվանը պարունակում է 3 տոննա (1400 լիտր) շոկոլադ:

## Ցուցադրություն
Մուլտիմեդիա տեխնոլոգիաների միջոցով թանգարանը ներկայացնում է շոկոլադի պատմությունը՝ սկսած Մեզոամերիկայում դրա արմատներից մինչև Շվեյցարիայում արտադրության ծաղկման շրջանը: Ինտերակտիվ ինստալյացիաները, համտեսները, կրթական շրջագայությունները և ձեռագործ շոկոլադի վերաբերյալ աշխատարանները նախատեսված են բոլոր տարիքի այցելուների համար: Ցուցադրության դիզայնն արժանացել է մի շարք մրցանակների:

## Նշումներ

## Ծանոթագրություններ

## Արտաքին հղումներ
* Թանգարանի կայքը
*  — Lindt Chocolate World
*  — ATELIER BRÜCKNER

Կատեգորիա:2020 կառուցումն ավարտված շենքեր և կառույցներ
Կատեգորիա:2020 հիմնադրված թանգարաններ
Կատեգորիա:Շոկոլադի թանգարաններ
Կատեգորիա:Ցյուրիխի թանգարաններ
Շոկոլադի շատրվան

մինի|Շոկոլադի շատրվան
**Շոկոլադի շատրվան**, 20-ից 140 սմ բարձրությամբ կասկադների համակարգ, որոնցով շրջանառվում է տաք շոկոլադ։ Գործարկումից առաջ շոկոլադի շատրվանի ստորին խորշում տեղադրվում է անհրաժեշտ քանակությամբ շոկոլադ։ Սարքի թասի տակ գտնվում է տաքացնող տարր, որը պահպանում է մշտական մոտ 60°C ջերմաստիճան։ Այդ ջերմաստիճանի պայմաններում շոկոլադը հալվում է և անցնում հեղուկ վիճակի։

## Աշխատանքի սկզբունք
Հալված շոկոլադը բարձրացվում է վերին թաս, որտեղից կասկադներով հոսում է ներքև։ Ստորին հատվածում այն կրկին տաքացվում է անհրաժեշտ ջերմաստիճանի, և շրջանառության գործընթացը շարունակվում է։ Կասկադներից հոսող շոկոլադի ջերմաստիճանը մոտ 40°C է։

Շոկոլադի շատրվանում օգտագործվում է ոչ թե սովորական շոկոլադ, որը վաճառվում է սալիկներով, այլ հատուկ շոկոլադ՝ կակաո-յուղերի բարձր պարունակությամբ։ Նրա հիմնական առանձնահատկությունն այն է, որ հալվում է ավելի ցածր ջերմաստիճանի պայմաններում (մոտ 35°C) և սակավ մածուցիկ է։ Դա անհրաժեշտ է շատրվանի ճիշտ աշխատանքի, ինչպես նաև ֆոնդյու պատրաստելիս մրգերի և թխվածքների հետ հարմար օգտագործելու համար։

Գոյություն ունեն շոկոլադի շատրվանների մի քանի տեսակներ, որոնք միմյանցից տարբերվում են բարձրությամբ (20-ից 140 սմ), հարկերի քանակով (երեքից յոթ) և դրանց մեջ լցվող շոկոլադի քաշով (1-ից մինչև 15 կգ)։

## Կիրառում
Շոկոլադի շատրվանները մեծ տարածում են ստացել կորպորատիվ միջոցառումների, ծննդյան օրերի, հոբելյանների, հարսանիքների և տոնական այլ հանդիսությունների ժամանակ։

Աշխարհի ամենամեծ շոկոլադի շատրվանը գտնվում է Շվեյցարիայի Lindt շոկոլադի տանը. այն ունի 9,3 մետր բարձրություն և պարունակում է 1400 լիտր (3 տոննա) շոկոլադ։

## Ծանոթագրություններ

## Արտաքին հղումներ
* Շոկոլադային ռեկորդներ 
* Ինչպես ընտրել շոկոլադի շատրվանը

Կատեգորիա:Շոկոլադ
Կատեգորիա:Խոհանոցային գործիքներ
Կատեգորիա:Շատրվաններ
Կատեգորիա:Կենցաղային սարքեր
Պետրոս Բերթումեան, Աղբիւր բացեալ (6)

**Պետրոս Բերթումեան, Աղբիւր բացեալ** (6), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 6 թվի տակ։ Ձեռագիրը գրվել է 19-րդ դարում։ Գրված է թղթի վրա, որն ունի 19,8X14 չափս։ Ձեռագիրը կազմված է 150 թերթից։ Գրված է միասյուն, նոտրգրով։ Կազմը՝ լաթապատ ստվարաթուղթ։

## Ծանոթագրություններ

6
Ծիծռանքար

**Ծիծռանքար**, վանական կառույց կամ անապատ, որը գտնվել է Մեծ Հայքի Ծոփք աշխարհի Պաղնատուն գավառում։ Վանքը հիշատակվում է Հովհաննես Իմաստասեր վարդապետի 1212 թվականին գրված ձեռագիր աղոթագրքում։

## Տես նաև
* Աղօթգիրք (7)

## Ծանոթագրություններ

Կատեգորիա:Թուրքիայի հայկական գոյություն չունեցող եկեղեցիներ
Կատեգորիա:Դիարբեքիրի մարզի հայկական վանքեր և եկեղեցիներ